[{"text_idx": "#000002", "text": "Stranger ydy enw\u2019r casgliad byr aryddhawyd yn swyddogol ar 12 Ionawr ac mae\u2019n cynnwys 5 trac sef \u2018Teithiau\u2019, \u2018Ego Above\u2019, \u2018Y Dieithryn\u2019, \u2018Man of No Origin\u2019, \u2018Mr Phormula \u2013 Cau, Close\u2019."}, {"text_idx": "#000005", "text": "Dywedodd Ed wrth Y Selar fod dilyn y thema cowboi wrth ryddhau\u2019r EP yn un bwriadol."}, {"text_idx": "#000006", "text": "\u201cY rheswm dwi wedi mynd am hyn [y thema] ydy\u2019r ffaith mai felna dwi\u2019m teimlo yn y diwydiant cerddoriaeth weithiau \u2013 fel lone ranger\u201d eglura Ed."}, {"text_idx": "#000007", "text": "\u201cFelly mae\u2019r caneuon i gyd efo thema\u0302u sy\u2019n delio efo\u2019r ffordd dwi\u2019n trin y diwydiant. Yn enwedig \u2018Ego Above\u2019 \u2013 ma hwna\u2019n ganlyniad i brofiadau personol lle dwi wedi gweld artistiaid yn trio gwthio eu hunain o flaen pawb gan fod yn cocky \u2013 mae\u2019n gas gen i hynny.\u201d"}, {"text_idx": "#000009", "text": "\u201cDigwydd bod mewn i fiwsic hip-hop sydd efo delwedd bling ac ati ydw i, ac mae\u2019n biti fod fideos miwsic Americanaidd ar YouTube yn cael cymaint o effaith ar bobl ifanc. Ti\u2019n clywed \u2018rapper\u2019 a meddwl am y bling, caps a champagne.\u201d"}, {"text_idx": "#000010", "text": "\u201cDyma be o\u2019n i\u2019n meddwl hefyd pan o\u2019n i\u2019n ifanc, tan i mi ddysgu\u2019n iawn am hip-hop.\u201d"}, {"text_idx": "#000011", "text": "Mae\u2019r trac \u2018Y Dieithryn\u2019 hefyd yn so\u0302n am ei deimlad o fod yn lone ranger, ond hefyd yn dwyn dylanwad o\u2019i hoff nofelau."}, {"text_idx": "#000013", "text": "Wrth drafid yr EP mae Ed yn datgelu mai pedwerydd trac y casgliad, \u2018Man of Origin\u2019 ydy ei ffefryn..."}, {"text_idx": "#000014", "text": "\u201cMae\u2019n so\u0302n am gowboi neu gerddor sydd wedi cael ei saethu ond sy\u2019n dod yn o\u0302l gyda pw\u0302er anhygoel, gan sylwi ei fod yn immortal. Dwi\u2019n teimlo fel hyn yn y diwydiant weithiau \u2013 mae pobl yn cnocio chdi lawr ond ti\u2019n gorfod dod yn o\u0302l!\u201d"}]